קלוד דדיה

קלוד מיכאל דדיה (נולד ב-7 באפריל 1969) הוא כוראוגרף, רקדן, סופר ובמאי ישראלי.

 ביוגרפיה 
דדיה נולד וגדל בלוד. למד באקדמיה למוסיקה ומחול על שם רובין בירושלים ובהמשך למד במרכז "Theater dance center" בניו יורק. בשנות ה-90 של המאה ה-20, עבד במשך מספר שנים בישראל בהם ביים וכיכב בהצגות "25 שנה לתיאטרון ירושלים", "הקרנבל של מיכל על הבמה" והמחזמר "הכל אגדה".

בשנת 1993 הופיע וביים את הופעות הריקוד בהופעותיהם של יזהר כהן ודנה אינטרנשיונל. באותה השנה הפיק מופע מחול מודרני בשם "משיכות צבע" לירין שחף במרכז סוזן דלל. בין השנים 1987 עד 1995, הפיק לעיריית לוד מספר להקות מחול אשר ייצגו את העיר בפסטיבלים שונים בישראל ומחוץ לה. בשנת 1995, השתתף כרקדן הראשי במחזמר גריז שביים אורי פסטר. בעקבות מופע זה, המשיך פסטר להדריך את דדיה והובילו לפרסומו הראשוני.

בשנת 1997 השתתף דדיה בבימוי המופע של להקת הבנים היי פייב ובאותה השנה ביים לסולן הלהקה אמיר פרישר גוטמן את הכוריאוגרפיה לאלבום הסולו הראשון שלו ולקליפ "כמו נוצה". בשנה לאחר מכן, הוביל להקה שבה היו בעיקר גברים שהופיעה במופעים של להקת אוף שימחעס, בנות פסיה ודנה אינטרנשיונל.

בשנת 2000, ביים את הכוריאוגרפיה למופע של שרית חדד.

בשנים 2009-2015 ניהל את צוות הרקדנים במתנ״ס באר יעקב ושימש ככוריאוגרף ראשי.

בשנים 2000–2003 ביים והופיע במחזות הזמר "הברווזון המכוער" בכיכוב רמה מסינגר שביים , מרי לו, שלגיה עם דפנה דקל, הגרסה הראשונה של מסביב לעולם בשמונים יום עם עודד מנשה וישראל קטורזה ו"הכל אגדה" עם יאיר לוטן ומיכל ינאי.

בשנת 2003, הופיע דדיה במופע של ריטה בבימויו של עידו תדמור.

דדיה הופיע בקלטות הילדים של רינת גבאי ובהן "פיציקט של רינת" ו"רינת בארץ המילים".

החל משנת 2016 דדיה ביים את הכוריאוגרפיה של המופע החרדי "עולים לירושלים".

בשנת 2016, יצא לאור הדיוידי "לרקוד עם קלוד" בה הוא שר שירים שכתב ומלמד ילדים לרקוד. את השירים חיבר עם עידן עמית ואת הלחנים הלחינה נורית הירש. באותה השנה יצר את מופע המחול "לרקוד ולא לשכוח" בו נוצרת כוריאוגרפיה בהשראת ניצולי השואה.

בשנת 2020, ביים את הכוריאוגרפיה לעונה השנייה של סדרות הטלוויזיה משיח ומלכת היופי של ירושלים.

את עיקר פרסומו קיבל דדיה כששפט במשך 5 עונות לא רצופות בתוכנית הריקודים רוקדים עם כוכבים עד עונתה השישית.

במקביל להופעותיו מלמד דדיה ריקוד במוסדות חינוך ובהם מכללת קיי בבאר שבע ותיכון בליך ברמת גן.

משנת 2019 מביים דדיה את המופעים של חבורת תריג.

כתיבה

 "לילי החיפושית וגמד הצבעים", 2017. 
 מומן בחלקו באמצעות מימון המונים. 
 "יולי הידד", הוצאת מדיה 10, 2019

חיים אישיים
דדיה מתגורר בשוהם. הוא אב לתאומות מהורות משותפת.

פילמוגרפיה נבחרת
טלוויזיה
 שנה תוכנית תפקיד סוג2005לעודד באהבהכוריאוגרףתוכנית טלוויזיה2005-2011רוקדים עם כוכביםשופטתוכנית טלוויזיה2007מועדון לילהעצמותוכנית טלוויזיה2007פפראציעצמותוכנית טלוויזיה2010מי שואל אותך?מתחןתוכנית טלוויזיה2020משיחכוריאוגרףסדרת טלוויזיה2021מלכת היופי של ירושליםכוריאוגרףסדרת טלוויזיה2022ארץ נהדרתכוריאוגרף, מעצב תנועהתוכנית טלוויזיה2023רואים את הקולבמאי אמנותיתוכנית טלוויזיה2023החברים של ישיבמאיסדרת טלוויזיה2023–2024אפשר לשאולבמאי, יוצרתוכנית טלוויזיה

סרטי קולנוע, טלוויזיה וקלטות ילדים
 שנה סרט תפקידסוג2004הפיציקט של רינתמעצב תנועה, שחקןקלטת ילדים2005רינת בארץ המיליםכוריאוגרףקלטת ילדים2008לרקוד עם קלודיוצר, כוריאוגרףקלטת ילדים2017טל והחברים - הקסם הגדולכוריאוגרףסרט טלוויזיה2021הקצבבמאיסרט קצר2023פורת יוסףבמאיסרט קצר2023תש״חבמאיסרט קצר

תיאטרון
 שנה מחזה תפקידתיאטרון/הפקה25 שנה לתיאטרון ירושליםהקרנבל של מיכל על הבמה1995גריזרקדן ראשי1997הכל אגדהכוריאוגרףטלית הפקות1999מסביב לעולם בשמונים יוםכוריאוגרףיוכלמן-אשר פרידמן הפקות2001-2005שלגיה - המחזמרכוריאוגרףצח הפקות, פרומו - קידום תקשורתי2001 - הווההברווזון - המחזמרתנועההבימה2002 - הווהמרי לוכוראוגרףהבימה2004-2005מוכר החלומותכוריאוגרףלירן הפקות2006-2007רינת בארץ המיליםכוריאוגרףטלית הפקות2006-2008כיפה אדומההצייד והקיפודחסידה הפקות, משגב עורי הפקות2010-2013שלגיה ושבעת הגמדיםהנסיךמשגב עורי הפקות2012אור בהיכל: מערת החכמולוגיםבמאי2014עמי ותמי - הרפתקה מתוקהכוריאוגרףברלינר הפקות בשיתוף המגן הפקות2014101 כלבים דלמטיים - המחזמרכוריאוגרףמ.מ הפקות2016-2023עולים לירושליםבמאיבנייני האומה2018שירים ונפלאות בממלכת החלומותבמאי2020-2024חבורת תרי"גבמאיFDD פרודקשיין, בנייני האומה2025המשתה הגדול: סיפור המגילהבמאיתפארת

 קישורים חיצוניים 

ספיר פלח, קלוד דדיה חוזר לשפוט, אבל לא לרקוד: "הפכנו להיות רודפי רייטינג", STU-DIO מגזין לאוהבי מחול, אוגוסט 2021

 הערות שוליים 

קטגוריה:כוריאוגרפים ישראלים
קטגוריה:לוד: אישים
קטגוריה:סופרי ילדים ונוער ישראלים
קטגוריה:רקדנים להט"בים ישראלים
קטגוריה:שוהם: אישים
קטגוריה:שופטי תוכניות מציאות ישראלים
קטגוריה:שחקני מחזות זמר ישראלים
קטגוריה:ישראלים שנולדו ב-1969